钦定古今图书集成/明伦汇编/氏族典/第147卷 > 孙抗
## 钦定古今图书集成/明伦汇编/氏族典/第147卷 > 孙抗

按《万姓统谱》：“抗字和叔，黟人。少孤力学，寄食浮屠山
中数年，遂博极群书，为文操笔数千百言，始同学究
出身。历官后登进士甲科，知浔州，改作庙学，召吏民
子弟秀者，亲据案讲说文艺。未几，旁州士皆来学，擢
监察御史，言事不顾利害。子适、邈、迪、适、遇，适从王荆
公游，年十四，论议著书已惊人。登第后终永州军事”
推官。邈尝为县令，荆公亦称其“好学能文。”自迪以下
及孙略，皆登进士第。